挑機LOONG 9?Edan現身回應 Stanley:亂咁講嘢!
2024年04月29日 15:07
東網電視
更多新聞短片
男團MIRROR今日(29日)啟程前往新加坡,為稍後舉行的巡迴演唱會作準備,呂爵安(Edan)與邱士縉(Stanley)一同到達機場,問二人會否不習慣沒粉絲尖叫聲?Edan笑言:「習慣,喺屋企都冇尖叫聲,咩都習慣,平時都見到大家,下次再同大家見面,咁遠嚟送機都辛苦,根本見唔到啲乜嘢,冇咩交流,收到晒大家心意。」談到新加坡天氣炎熱,Stanley笑言強健肌肉還在,打算於當地赤裸上身:「爛船都有三分釘!」身旁Edan即乘機抽水摸Stanley驗證。他表示自演唱會改了Rundown後,不用露臂的他已很久沒操肌,近日復操即肌肉痛。問他帶妹妹「小如豬」跟肥仔跳舞?他表示要增進舞技:「大家都讚阿妹跳得好有天分。(網民戥你擔心妹妹?)冇擔心佢,佢好乖話冇乜男仔追,因為個個驚咗我,我阻嚇性幾大,各位男仔小心啲。(妹妹拍拖係咪要畀男友你過目?)想像唔到,佢都咁大個,都正常,開心最緊要。」他指妹妹到Stanley的健身室做Gym減肥,問妹妹是否出道?他坦言應該不會:「佢怕醜又讀緊書,如佢有興趣我都會支持,但要讀完書先,我成日都撩佢一齊唱歌拍片,以前佢唔肯,依家佢貪靚又瘦咗少少,好似畀我打動咗,未來有機會可以一齊玩,同阿妹一齊做啲嘢都開心。」提到他被質疑在社交網留言向男團LOONG 9「挑機」?他即澄清說:「絕對唔係!講吓笑,大家唔好咁認真。(LOONG 9簽名會取消咗。)唔關我事。」Stanley即對他說:「亂咁講嘢。」
江𤒹生(AK)與邱傲然(Tiger)一同現身,提到今日罕有未有粉絲送行,AK打趣説:「朝頭早係少啲人嘅。」表示最重要是不要影響到任何工作人員。談到他稍後舉行個人演唱會記者會,他表示會跟Ian一起舉行,對於有傳他會開兩場?他說:「唔知呀,等公司發落啦。(開始準備騷?)有開始傾緊Rundown,演唱會以唱歌為主,都希望有多啲唔同元素。」談到Tiger早前於外國傳媒訪問中,當問到哪位成員是單身時他未有舉手惹來猜測,他表示私人事不作回應,希望保留空間。
至於楊樂文(Lokman)被問到現場一片寧靜沒有粉絲一事,他扮不知情回望粉絲區,並反問記者為何沒有粉絲送行及何時開始新安排?他直言對此安排覺得有好有壞:「好嘅係佢哋唔使咁辛苦山長水遠嚟送機,壞嘅係佢哋冇得見我哋。(咁安排安全啲?)係,其實唔需要咁辛苦,睇騷起碼有得坐。(新加坡好熱!)咩辛苦未捱過。」一起同場的王智德(Alton)則表示今次行程日數比之前少,加上天氣炎熱不用帶太多衫,執行李時間快得多亦更容易。